pythainlp/thailaw-v1.0 huggingface dataset:
ประกาศคณะกรรมการกํากับหลักทรัพย์และตลาดหลักทรัพย์


ที่ กข. 25 /2552


เรื่อง การกําหนดสถาบันการเงินอื่นที่จะขอรับใบอนุญาตประกอบ


ธุรกิจหลักทรัพย์ตามกฎกระทรวงว่าด้วยการอนุญาต


การประกอบธุรกิจหลักทรัพย์ พ.ศ. 2551(ประมวล)


\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_


อาศัยอํานาจตามความในมาตรา 14 แห่งพระราชบัญญัติหลักทรัพย์และ


ตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์(ฉบับที่ 4) พ.ศ. 2551 ประกอบกับข้อ 4(4) ข้อ 5(3) ข้อ 6(5) ข้อ 7(4) ข้อ 8(4) และข้อ 9(3) แห่งกฎกระทรวงว่าด้วยการอนุญาตการประกอบธุรกิจหลักทรัพย์ พ.ศ. 2551 คณะกรรมการ ก.ล.ต.ออกข้อกําหนดไว้ดังต่อไปนี้


ข้อ 1 ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ที่ กข. 10/2551 เรื่อง การกําหนดสถาบันการเงินอื่นที่จะขอรับใบอนุญาตประกอบธุรกิจหลักทรัพย์ตามกฎกระทรวงว่าด้วยการอนุญาตการประกอบธุรกิจหลักทรัพย์ พ.ศ. 2551 ลงวันที่ 16 กรกฎาคม พ.ศ. 2551


ข้อ 2 ให้สถาบันการเงินที่มีกฎหมายเฉพาะจัดตั้งขึ้น เป็นสถาบันการเงินที่อาจขอรับใบอนุญาตประกอบธุรกิจหลักทรัพย์ดังต่อไปนี้ได้


(1) ใบอนุญาตประกอบธุรกิจหลักทรัพย์แบบ ก


(2) ใบอนุญาตประกอบธุรกิจหลักทรัพย์แบบ ข


(3) ใบอนุญาตประกอบธุรกิจหลักทรัพย์แบบ ค


(4) ใบอนุญาตประกอบธุรกิจหลักทรัพย์แบบ ง


(5) ใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุน


(6) ใบอนุญาตประกอบธุรกิจหลักทรัพย์ประเภทกิจการการยืมและให้ยืมหลักทรัพย์


[1](#fn1)ข้อ 3 ให้ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าที่จํากัดเฉพาะสัญญาซื้อขายล่วงหน้าที่เกี่ยวกับโลหะมีค่า เป็นสถาบันการเงินที่อาจขอรับใบอนุญาตประกอบธุรกิจหลักทรัพย์แบบ ง ได้


ข้อ 4 ประกาศนี้ให้ใช้บังคับตั้งแต่วันที่ 1 ธันวาคม พ.ศ. 2552 เป็นต้นไป


ประกาศ ณ วันที่ 4 พฤศจิกายน พ.ศ. 2552


(นายวิจิตร สุพินิจ)


ประธานกรรมการ


คณะกรรมการกํากับหลักทรัพย์และตลาดหลักทรัพย์


\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_


*หมายเหตุ* : เหตุผลในการออกประกาศฉบับนี้ คือ (1) เพื่อรวบรวมประเภทของสถาบันการเงิน


ที่สามารถขอรับใบอนุญาตประกอบธุรกิจหลักทรัพย์ได้เพิ่มเติมไว้ในประกาศฉบับเดียวกัน และ


(2) เพื่อกําหนดให้ผู้ที่ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทน


ซื้อขายสัญญาซื้อขายล่วงหน้าที่จํากัดเฉพาะสัญญาซื้อขายล่วงหน้าที่เกี่ยวกับทองคํา เป็นสถาบันการเงิน


ที่สามารถมาขอรับใบอนุญาตประกอบธุรกิจหลักทรัพย์แบบ ง ได้เพิ่มเติม จึงจําเป็นต้องออกประกาศนี้





---


1.
ประกาศคณะกรรมการกํากับหลักทรัพย์และตลาดหลักทรัพย์

ที่ กม. 3/2564   

เรื่อง  การคํานวณและชําระค่าธรรมเนียมการประกอบกิจการ

ตามที่ได้รับใบอนุญาตประกอบธุรกิจ

หลักทรัพย์บางประเภท

                              

อาศัยอํานาจตามความในมาตรา 14 วรรคหนึ่ง (2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ในประกาศนี้

“ผู้ได้รับใบอนุญาต”  หมายความว่า  ผู้ได้รับใบอนุญาตประกอบธุรกิจหลักทรัพย์แบบ จ หรือผู้ได้รับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล ตามกฎกระทรวงว่าด้วยการอนุญาตการประกอบธุรกิจหลักทรัพย์ พ.ศ. 2551 ซึ่งแก้ไขเพิ่มเติมโดยกฎกระทรวงว่าด้วยการอนุญาตการประกอบธุรกิจหลักทรัพย์ (ฉบับที่ 5) พ.ศ. 2563 

“ค่าธรรมเนียมการประกอบกิจการ”  หมายความว่า   ค่าธรรมเนียมการประกอบกิจการที่ผู้ได้รับใบอนุญาตต้องชําระ ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการประกอบกิจการตามที่ได้รับใบอนุญาต


ข้อ ๒ ให้ผู้ได้รับใบอนุญาตที่มีลักษณะดังต่อไปนี้ คํานวณและชําระค่าธรรมเนียมการประกอบกิจการตามหลักเกณฑ์ในประกาศนี้

(1)  เคยได้รับใบอนุญาตประกอบธุรกิจหลักทรัพย์แบบ ก ที่มีการชําระค่าธรรมเนียมใบอนุญาตในอัตรา 20 ล้านบาท และขอคืนใบอนุญาตดังกล่าวเพื่อมาขอรับใบอนุญาตประกอบธุรกิจหลักทรัพย์แบบ จ 

(2)  เคยได้รับใบอนุญาตประกอบธุรกิจหลักทรัพย์แบบ ค ที่มีการชําระค่าธรรมเนียมใบอนุญาตในอัตรา 5 ล้านบาท และขอคืนใบอนุญาตดังกล่าวเพื่อมาขอรับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล


ข้อ ๓ ให้ผู้ได้รับใบอนุญาตที่มีลักษณะตามข้อ 2 คํานวณและชําระค่าธรรมเนียมการประกอบกิจการตั้งแต่ปีที่ผู้ได้รับใบอนุญาตเริ่มประกอบกิจการตามหลักเกณฑ์ดังต่อไปนี้

(1) ให้นําค่าธรรมเนียมใบอนุญาตที่เคยชําระตามข้อ 2(1) หรือ (2) แล้วแต่กรณีหักด้วย

                (ก)  ค่าเสื่อมราคาของใบอนุญาตเป็นรายปีในอัตราร้อยละ 10 ของค่าธรรมเนียมใบอนุญาต สําหรับช่วงเวลาที่ได้ประกอบธุรกิจตามที่ได้รับใบอนุญาตดังกล่าว  ทั้งนี้ หากไม่เต็มปีปฏิทินให้คํานวณตามสัดส่วนเป็นรายวันที่เคยได้ใบอนุญาตนั้น

                (ข)  มูลค่าใบอนุญาตประกอบธุรกิจหลักทรัพย์แบบ จ จํานวน 5 ล้านบาท หรือมูลค่าใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล จํานวน 1 ล้านบาท แล้วแต่กรณี

(2)  ให้นํามูลค่าคงเหลือของค่าธรรมเนียมใบอนุญาตที่เคยชําระไว้หลังหักรายการตาม (1) ไปหักทอนค่าธรรมเนียมการประกอบกิจการที่คํานวณได้และต้องชําระให้แก่สํานักงานในแต่ละปี จนกว่ามูลค่าคงเหลือดังกล่าวจะหมดลง แต่ต้องไม่เกินกว่า 10 ปีนับแต่การหักทอนครั้งแรก

(3)  เมื่อได้หักทอนค่าธรรมเนียมการประกอบกิจการตาม (2) แล้ว ให้ผู้ได้รับใบอนุญาตคํานวณและชําระค่าธรรมเนียมตามหลักเกณฑ์ที่กําหนดในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการประกอบกิจการตามที่ได้รับใบอนุญาต


ข้อ ๔ ประกาศนี้ให้ใช้บังคับตั้งแต่วันที่ 3 มีนาคม พ.ศ. 2564 เป็นต้นไป


ผู้มีอํานาจลงนาม - ประกาศ ณ  วันที่ 29 มกราคม พ.ศ. 2564

 

 

 

                                                                                                                                     (นายพิชิต  อัคราทิตย์)

                                                                                                                                         ประธานกรรมการ

                                                                                                                   คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กน. 22 /2544

เรื่อง  การกําหนดลักษณะการให้คําแนะนําแก่ประชาชนที่ไม่ถือเป็นการ

ประกอบธุรกิจหลักทรัพย์ประเภทการเป็นที่ปรึกษาการลงทุน

(ฉบับที่ 2)   
 

อาศัยอํานาจตามความในมาตรา 4 และมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535   คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ในประกาศนี้

“การให้คําแนะนํา” หมายความว่า  การให้คําแนะนําไม่ว่าโดยทางตรงหรือทางอ้อมเกี่ยวกับคุณค่าของหลักทรัพย์หรือความเหมาะสมในการลงทุนที่เกี่ยวกับหลักทรัพย์นั้น หรือที่เกี่ยวกับการซื้อหรือขายหลักทรัพย์ใด ๆ 

“บริษัทที่ปรึกษาการลงทุน” หมายความว่า  บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการเป็นที่ปรึกษาการลงทุน

“ผู้ให้คําแนะนํา” หมายความว่า  กรรมการหรือพนักงานของบริษัทที่ปรึกษาการลงทุนที่บริษัทที่ปรึกษาการลงทุนมอบหมายให้ทําหน้าที่ในการให้คําแนะนํา และให้หมายความรวมถึงตัวแทนที่ปรึกษาการลงทุนด้วย

“ตัวแทนที่ปรึกษาการลงทุน” หมายความว่า  บุคคลธรรมดาที่มิใช่กรรมการหรือพนักงานของบริษัทที่ปรึกษาการลงทุนที่บริษัทที่ปรึกษาการลงทุนตั้งให้เป็นตัวแทนในการให้คําแนะนํา

“สํานักงาน” หมายความว่า  สํานักงานคณะกรรมการกํากับหลักทรัพย์และตลาดหลักทรัพย์


ข้อ ๒ การให้คําแนะนําในลักษณะดังต่อไปนี้ ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน

(1) การให้คําแนะนําในประเทศไทยหรือจากประเทศไทยแก่ผู้ลงทุนไม่เกินสิบห้าราย ในรอบระยะเวลาสิบสองเดือนใด ๆ โดยมิได้กระทําการใด ๆ อันเป็นการแสดงตนว่าจะให้บริการการเป็นที่ปรึกษาการลงทุน

(2) การให้คําแนะนําจากประเทศไทยแก่ผู้ลงทุนที่อยู่ต่างประเทศ โดยมีการแสดงตนว่าเป็นการให้บริการการเป็นที่ปรึกษาการลงทุนในนามของบุคคลที่ประกอบธุรกิจการเป็นที่ปรึกษาการลงทุนตามกฎหมายของประเทศนั้น 

(3) การให้คําแนะนําทางวิทยุกระจายเสียง วิทยุโทรทัศน์ หนังสือพิมพ์ หรือสิ่งพิมพ์อื่นใดในลักษณะครบทั้งสามประการ ดังนี้ 

          (ก) ให้คําแนะนําโดยมิได้เน้นถึงวัตถุประสงค์ในการลงทุน ฐานะทางการเงิน และความต้องการของบุคคลใด 

          (ข) เผยแพร่คําแนะนําในวงกว้างเป็นการทั่วไป โดยบุคคลที่ต้องการข้อมูลสามารถเข้าถึงข้อมูลโดยง่ายและไม่จําเป็นต้องสมัครเป็นสมาชิก และ

          (ค) ไม่มีวัตถุประสงค์หลักในการให้คําแนะนําเกี่ยวกับคุณค่าของหลักทรัพย์หรือความเหมาะสมในการลงทุนที่เกี่ยวกับหลักทรัพย์นั้น หรือที่เกี่ยวกับการซื้อหรือขายหลักทรัพย์ใด หลักทรัพย์หนึ่งเป็นการเฉพาะ โดยพิจารณาจากปริมาณของเนื้อหาการให้คําแนะนํา ทั้งนี้ ตามหลักเกณฑ์และวิธีการที่สํานักงานประกาศกําหนด

(4) การให้คําแนะนําโดยสื่อใด ๆ หรือโดยการจัดสัมมนา ที่เจ้าของสื่อ เจ้าของรายการ เจ้าของคอลัมน์ เจ้าของที่อยู่เว็บ (web site) หรือผู้จัดสัมมนา ซึ่งมิใช่บริษัทที่ปรึกษาการลงทุน แต่ได้จัดให้มีผู้ให้คําแนะนําเป็นผู้ทําหน้าที่ในการให้คําแนะนําภายใต้ความรับผิดชอบของบริษัทที่ปรึกษาการลงทุน


ข้อ ๓ ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2544 เป็นต้นไป


ผู้มีอํานาจลงนาม - ประกาศ   ณ วันที่ 14 กันยายน พ.ศ. 2544

 

 

(นายสมคิด จาตุศรีพิทักษ์)

รัฐมนตรีว่าการกระทรวงการคลัง

ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กข. 42/2546

เรื่อง  การกําหนดลักษณะการให้คําแนะนําแก่ประชาชนที่ไม่ถือเป็น

การประกอบธุรกิจหลักทรัพย์ประเภทการเป็นที่ปรึกษาการลงทุน

(ฉบับที่ 3)

                                       

ตามที่คณะกรรมการ ก.ล.ต. มีนโยบายส่งเสริมให้มีการจัดอันดับกองทุนรวม โดยเปิดโอกาสให้บุคคลที่มิได้ประกอบธุรกิจหลักทรัพย์ประเภทการเป็นที่ปรึกษาการลงทุนสามารถให้บริการในการจัดอันดับกองทุนรวมได้โดยไม่จําต้องได้รับใบอนุญาตให้ประกอบธุรกิจหลักทรัพย์ประเภทดังกล่าว  แต่จะต้องมีคุณสมบัติเหมาะสมที่แสดงถึงความสามารถที่จะให้บริการข้อมูลเกี่ยวกับการจัดอันดับกองทุนรวมอย่างมีคุณภาพ ตลอดจนในการให้บริการดังกล่าวจะต้องกระทําอย่างมีมาตรฐาน เป็นธรรม เป็นกลาง และเป็นอิสระ รวมทั้งระมัดระวังโดยคํานึงถึงประโยชน์ของผู้ลงทุนเป็นสําคัญ  ทั้งนี้ ภายใต้การกํากับดูแลของสํานักงาน  อาศัยอํานาจตามความในมาตรา 4 และมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ให้เพิ่มบทนิยามคําว่า “การจัดอันดับกองทุนรวม”  ระหว่างบทนิยามคําว่า “ตัวแทนที่ปรึกษาการลงทุน” และคําว่า “สํานักงาน” ในข้อ 1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 22/2544  เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน (ฉบับที่ 2) ลงวันที่ 14 กันยายน พ.ศ. 2544 

“การจัดอันดับกองทุนรวม” หมายความว่า  การให้คําแนะนําหรือความเห็นเกี่ยวกับคุณค่าหรือความเหมาะสมในการลงทุนของกองทุนรวมเชิงเปรียบเทียบ โดยอาจให้สัญลักษณ์หรือเครื่องหมายอื่นใดเพื่อประกอบการให้ความเห็นด้วยก็ได้


ข้อ ๒ ให้เพิ่มความต่อไปนี้เป็นวรรคสองของข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 22/2544  เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน (ฉบับที่ 2)ลงวันที่ 14 กันยายน พ.ศ. 2544 

“การให้คําแนะนําตามวรรคหนึ่งไม่รวมถึงการให้คําแนะนําเกี่ยวกับการจัดอันดับกองทุนรวม”


ข้อ ๓ ให้เพิ่มความต่อไปนี้เป็นข้อ 2/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 22/2544  เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน (ฉบับที่ 2) ลงวันที่ 14  กันยายน พ.ศ. 2544

“ข้อ 2/1  การให้คําแนะนําในลักษณะของการจัดอันดับกองทุนรวมที่กระทําโดยบุคคลที่ได้รับความเห็นชอบจากสํานักงานตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการประกอบธุรกิจการจัดอันดับกองทุนรวม ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน”


ข้อ ๔ ประกาศนี้ให้ใช้บังคับตั้งแต่วันที่ 16 ธันวาคม พ.ศ. 2546 เป็นต้นไป  


ผู้มีอํานาจลงนาม - ประกาศ   ณ  วันที่ 3 ธันวาคม พ.ศ. 2546

 

 

 

                                                 ร้อยเอก

                                                          (สุชาติ  เชาว์วิศิษฐ)

                                                   รัฐมนตรีว่าการกระทรวงการคลัง

                              ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 6/2562

เรื่อง  การกําหนดลักษณะการให้คําแนะนําแก่ประชาชน

ที่ไม่ถือเป็นการประกอบธุรกิจหลักทรัพย์

ประเภทการเป็นที่ปรึกษาการลงทุน

(ฉบับที่ 3)

\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 4 และมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ให้เพิ่มความต่อไปนี้เป็น (10) ของข้อ 3 แห่งประกาศคณะกรรมการกํากับหลักทรัพย์ และตลาดหลักทรัพย์ ที่ กธ. 1/2560  เรื่อง การกําหนดลักษณะการให้คําแนะนําแก่ประชาชนที่ไม่ถือเป็น การประกอบธุรกิจหลักทรัพย์ประเภทการเป็นที่ปรึกษาการลงทุน ลงวันที่ 12 มกราคม พ.ศ. 2560  ซึ่งแก้ไขเพิ่มเติม โดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 8/2560  เรื่อง การกําหนดลักษณะ  การให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน (ฉบับที่ 2) ลงวันที่ 20 กุมภาพันธ์ พ.ศ. 2560 

“(10)  การให้คําแนะนําในลักษณะของการแสดงระดับความเสี่ยงของบริษัทที่เสนอขายหุ้นกู้คราวด์ฟันดิงที่กระทําโดยผู้ให้บริการระบบคราวด์ฟันดิงตามประกาศคณะกรรมการกํากับตลาดทุนว่าด้วยข้อกําหนดเกี่ยวกับการเสนอขายหลักทรัพย์ผ่านระบบคราวด์ฟันดิง”


ข้อ ๒ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2562 เป็นต้นไป


ผู้มีอํานาจลงนาม - ประกาศ  ณ  วันที่ 11 เมษายน พ.ศ. 2562

 

 

 

(นายวรวิทย์  จําปีรัตน์)

ประธานกรรมการ

คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 16/2562

เรื่อง  การกําหนดลักษณะการให้คําแนะนําแก่ประชาชน

ที่ไม่ถือเป็นการประกอบธุรกิจหลักทรัพย์

ประเภทการเป็นที่ปรึกษาการลงทุน

(ฉบับที่ 4)  
                              

อาศัยอํานาจตามความในมาตรา 4 และมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ให้เพิ่มความต่อไปนี้เป็น (11) ของข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 1/2560  เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน ลงวันที่ 12 มกราคม พ.ศ. 2560  ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ที่ กธ. 6/2562  เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน (ฉบับที่ 3) ลงวันที่ 11 เมษายน พ.ศ. 2562 

“(11)  การให้คําแนะนําโดยการเผยแพร่บทวิเคราะห์การลงทุนที่จัดทําในต่างประเทศ ในหุ้นที่เป็นหลักทรัพย์จดทะเบียนในตลาดหลักทรัพย์ของประเทศอาเซียน หรือหน่วยลงทุนหรือตราสารหนี้ ที่ไม่มีความเสี่ยงสูงหรือไม่มีความซับซ้อนซึ่งออกและเสนอขายในประเทศอาเซียน ที่มีลักษณะดังนี้ครบถ้วน

            (ก)  เป็นบทวิเคราะห์การลงทุนที่มีการจัดทําขึ้นโดยชอบด้วยกฎหมายในประเทศที่มีการลงนามในโครงการตามความร่วมมือภายในกลุ่มประเทศอาเซียน (Memorandum Of Understanding On the Publishing Cross – border Research Report Under ASEAN Capital Market Professional Mobility Framework)

            (ข)  ผู้จัดทําบทวิเคราะห์การลงทุนต้องได้รับอนุญาตหรือขึ้นทะเบียนจากหน่วยงานกํากับดูแลในประเทศที่จัดทําบทวิเคราะห์การลงทุนนั้น (home country)

            (ค)  มีการเผยแพร่บทวิเคราะห์การลงทุนแก่ผู้ลงทุนในลักษณะเดียวกันกับการเผยแพร่แก่ผู้ลงทุนในประเทศที่จัดทําบทวิเคราะห์การลงทุนนั้น (home country)

            (ง)  ได้รับความยินยอมจากผู้จัดทําบทวิเคราะห์การลงทุนให้เผยแพร่ได้โดยชอบด้วยกฎหมายในประเทศไทย

            (จ)  เป็นบทวิเคราะห์การลงทุนที่ตรงตามต้นฉบับ ไม่มีการดัดแปลง แก้ไข หรือเพิ่มเติมอันทําให้ต่างไปจากต้นฉบับเดิม และระบุว่าได้จัดทําโดยผู้ที่ได้รับอนุญาตหรือได้รับการขึ้นทะเบียนตาม (ข)”


ข้อ ๒ ประกาศนี้ให้ใช้บังคับตั้งแต่วันที่ 16 กรกฎาคม พ.ศ. 2562 เป็นต้นไป


ผู้มีอํานาจลงนาม - ประกาศ  ณ  วันที่ 28 มิถุนายน พ.ศ. 2562

 

 

 

                                                                (นายวรวิทย์  จําปีรัตน์)

                                                                   ประธานกรรมการ

                                                คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 20/2562

เรื่อง  การกําหนดลักษณะการให้คําแนะนําแก่ประชาชน

ที่ไม่ถือเป็นการประกอบธุรกิจหลักทรัพย์

ประเภทการเป็นที่ปรึกษาการลงทุน

(ฉบับที่ 5)  
                              

อาศัยอํานาจตามความในมาตรา 4 และมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  และมาตรา 4/1 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 6) พ.ศ. 2562  คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ให้ยกเลิกความใน (11) ของข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 1/2560  เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน ลงวันที่ 12 มกราคม พ.ศ. 2560 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ที่ กธ. 16/2562  เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน (ฉบับที่ 4) ลงวันที่ 28 มิถุนายน พ.ศ. 2562 และให้ใช้ความต่อไปนี้แทน

“(11)  การให้คําแนะนําโดยการเผยแพร่บทวิเคราะห์การลงทุนที่จัดทําในต่างประเทศ ในหุ้นที่เป็นหลักทรัพย์จดทะเบียนในตลาดหลักทรัพย์ของประเทศอาเซียน ศุกูกซึ่งออกและเสนอขายในประเทศอาเซียน หรือหน่วยลงทุนหรือตราสารหนี้ที่ไม่มีความเสี่ยงสูงหรือไม่มีความซับซ้อนซึ่งออกและเสนอขายในประเทศอาเซียน ที่มีลักษณะดังนี้ครบถ้วน

          (ก)  เป็นบทวิเคราะห์การลงทุนที่มีการจัดทําขึ้นโดยชอบด้วยกฎหมายในประเทศที่มีการลงนามในโครงการตามความร่วมมือภายในกลุ่มประเทศอาเซียน (Memorandum of Understanding on the Cross-border Publication of Research Report under the ASEAN Capital Market Professional Mobility Framework)

          (ข)  ผู้จัดทําบทวิเคราะห์การลงทุนต้องได้รับอนุญาตหรือขึ้นทะเบียนจากหน่วยงานกํากับดูแลในประเทศที่จัดทําบทวิเคราะห์การลงทุนนั้น (home country)

          (ค) มีการเผยแพร่บทวิเคราะห์การลงทุนแก่ผู้ลงทุนในลักษณะเดียวกันกับการเผยแพร่แก่ผู้ลงทุนในประเทศที่จัดทําบทวิเคราะห์การลงทุนนั้น (home country)

          (ง) ได้รับความยินยอมจากผู้จัดทําบทวิเคราะห์การลงทุนให้เผยแพร่ได้โดยชอบด้วยกฎหมายในประเทศไทย

          (จ)  เป็นบทวิเคราะห์การลงทุนที่ตรงตามต้นฉบับ ไม่มีการดัดแปลง แก้ไข หรือเพิ่มเติมอันทําให้ต่างไปจากต้นฉบับเดิม และระบุว่าได้จัดทําโดยผู้ที่ได้รับอนุญาตหรือขึ้นทะเบียนตาม (ข)”


ข้อ ๒ ประกาศนี้ให้ใช้บังคับตั้งแต่วันที่ 1 กันยายน พ.ศ. 2562 เป็นต้นไป


ผู้มีอํานาจลงนาม - ประกาศ  ณ  วันที่ 15 สิงหาคม พ.ศ. 2562

 

 

 

                                                                (นายวรวิทย์  จําปีรัตน์)

                                                                   ประธานกรรมการ

                                                คณะกรรมการกํากับหลักทรัพย์และตลาดหลักทรัพย์
- ร่าง -

ประกาศคณะกรรมการกํากับหลักทรัพย์และตลาดหลักทรัพย์

ที่ กธ. ๒๐/๒๕๖๖

เรื่อง การกําหนดลักษณะการให้คําแนะนําแก่ประชาชน

ที่ไม่ถือเป็นการประกอบธุรกิจหลักทรัพย์

ประเภทการเป็นที่ปรึกษาการลงทุน

(ฉบับที่ ๖)

โดยที่เป็นการสมควรแก้ไขเพิ่มเติมการกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน

อาศัยอํานาจตามความในมาตรา ๔ และมาตรา ๑๔ วรรคหนึ่ง (๑) แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติหลักทรัพย์  
และตลาดหลักทรัพย์ (ฉบับที่ ๔) พ.ศ. ๒๕๕๑ และมาตรา ๔/๑ แห่งพระราชบัญญัติหลักทรัพย์  
และตลาดหลักทรัพย์ พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ ๖) พ.ศ. ๒๕๖๒ คณะกรรมการ ก.ล.ต. ออกประกาศไว้ดังต่อไปนี้

ข้อ ๑ ให้ยกเลิกความใน (ข) ของ (๖) ในข้อ ๓ แห่งประกาศคณะกรรมการ  
กํากับหลักทรัพย์และตลาดหลักทรัพย์ ที่ กธ. ๑/๒๕๖๐ เรื่อง การกําหนดลักษณะการให้คําแนะนํา  
แก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน ลงวันที่   
๑๒ มกราคม พ.ศ. ๒๕๖๐ ซึ่งแก้ไขเพิ่มเติมโดยประกาศคณะกรรมการกํากับหลักทรัพย์  
และตลาดหลักทรัพย์ ที่ กธ. ๘/๒๕๖๐ เรื่อง การกําหนดลักษณะการให้คําแนะนําแก่ประชาชน  
ที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน (ฉบับที่ ๒) ลงวันที่   
๒๐ กุมภาพันธ์ พ.ศ. ๒๕๖๐ และให้ใช้ความต่อไปนี้แทน

“(ข) ต้องเป็นการให้คําแนะนําผ่านบริษัทหลักทรัพย์ และบริษัทหลักทรัพย์ดังกล่าวได้แจ้งชื่อ  
ผู้ที่จะให้คําแนะนํานั้นต่อสํานักงานแล้วตามประกาศมาตรฐานการประกอบธุรกิจ หรือประกาศ  
การลงทุนในผลิตภัณฑ์ในตลาดทุนที่เป็นสกุลเงินตราต่างประเทศ แล้วแต่กรณี” 

ข้อ ๒ ประกาศนี้ให้ใช้บังคับตั้งแต่วันที่ ๑๖ กุมภาพันธ์ พ.ศ. ๒๕๖๗ เป็นต้นไป

 ประกาศ ณ วันที่ ๑ ธันวาคม พ.ศ. ๒๕๖๖

 (นายพิชิต อัคราทิตย์)

 ประธานกรรมการ

 คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 26/2562

เรื่อง หลักเกณฑ์ เงื่อนไข และวิธีการประกอบธุรกิจ  
สินทรัพย์ดิจิทัล

(ฉบับที่ 3 )

\_\_\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในมาตรา 10(1) และมาตรา 30 แห่งพระราชกําหนดการประกอบธุรกิจสินทรัพย์ดิจิทัล พ.ศ. 2561 คณะกรรมการ ก.ล.ต. ออกประกาศไว้ดังต่อไปนี้

ข้อ 1 ให้เพิ่มความต่อไปนี้เป็นข้อ 7/1 ในหมวด 1 บททั่วไป แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2561 เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล ลงวันที่ 3 กรกฎาคม พ.ศ. 2561

“ข้อ 7/1 เพื่อให้สํานักงาน ก.ล.ต. สามารถติดตามสภาพตลาดและความเสี่ยงของสินทรัพย์ดิจิทัลและการประกอบธุรกิจสินทรัพย์ดิจิทัลได้ทันต่อเหตุการณ์ อันจะเป็นประโยชน์ต่อการกํากับดูแลและควบคุมการประกอบธุรกิจสินทรัพย์ดิจิทัล การชําระราคาซื้อขายและส่งมอบสินทรัพย์ดิจิทัล การป้องกันการกระทําอันไม่เป็นธรรมเกี่ยวกับการซื้อขายสินทรัพย์ดิจิทัล การทุจริต หลอกลวง หรือฉ้อโกงเกี่ยวกับทรัพย์สินของนิติบุคคลตามกฎหมาย รวมทั้งการปฏิบัติหน้าที่ตามกฎหมายว่าด้วยการประกอบธุรกิจสินทรัพย์ดิจิทัล ให้ผู้ประกอบธุรกิจสินทรัพย์ดิจิทัลเก็บรวบรวมและเปิดเผยข้อมูลต่อสํานักงาน ก.ล.ต. โดยให้มีรายละเอียดของข้อมูล รูปแบบ และวิธีการ รวมถึงระยะเวลาในการเปิดเผยข้อมูลตามตารางแนบท้ายประกาศนี้”

ข้อ 2 ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2563 เป็นต้นไป

 ประกาศ ณ วันที่ 11 ธันวาคม พ.ศ. 2562

 (นายวรวิทย์ จําปีรัตน์)

 ประธานกรรมการ

 คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 12/2563

เรื่อง หลักเกณฑ์ เงื่อนไข และวิธีการประกอบธุรกิจ

สินทรัพย์ดิจิทัล

(ฉบับที่ 4)

ได้ check ประกาศของพี่สกล (ฉบับที่ 4) แล้ว ได้มีการเพิ่มเติม IA PF ด้านสินทรัพย์แล้ว และไม่มีการแก้ไขที่กระทบข้อ 5 

\_\_\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในมาตรา 10(1) และมาตรา 30 แห่งพระราชกําหนดการประกอบธุรกิจสินทรัพย์ดิจิทัล พ.ศ. 2561 คณะกรรมการ ก.ล.ต. ออกประกาศไว้ดังต่อไปนี้

ข้อ 1 ให้ยกเลิกความในวรรคหนึ่งของข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2561 เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล ลงวันที่ 3 กรกฎาคม พ.ศ. 2561 และให้ใช้ความต่อไปนี้แทน

“ข้อ 5 ให้ผู้ประกอบธุรกิจสินทรัพย์ดิจิทัลจัดส่งงบการเงินที่จัดทําขึ้นต่อสํานักงาน ก.ล.ต. ภายใน 4 เดือนนับแต่วันสิ้นรอบระยะเวลาบัญชี และให้ประกาศงบการเงินดังกล่าวบนเว็บไซต์ของผู้ประกอบธุรกิจสินทรัพย์ดิจิทัลในระยะเวลาดังกล่าวด้วย ทั้งนี้ เว้นแต่สํานักงาน ก.ล.ต. จะได้กําหนดไว้เป็นอย่างอื่น”

 ข้อ 2 ประกาศนี้ให้ใช้บังคับตั้งแต่วันที่ 24 เมษายน พ.ศ. 2563 เป็นต้นไป

 ประกาศ ณ วันที่ 17 เมษายน พ.ศ. 2563 

 (นายวรวิทย์ จําปีรัตน์)

 ประธานกรรมการ 

 คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 17/2563

เรื่อง  หลักเกณฑ์ เงื่อนไข และวิธีการประกอบธุรกิจ

สินทรัพย์ดิจิทัล

(ฉบับที่ 5)

\_\_\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในมาตรา 10(1) และมาตรา 30 แห่งพระราชกําหนดการประกอบธุรกิจสินทรัพย์ดิจิทัล พ.ศ. 2561  คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ให้เพิ่มความต่อไปนี้เป็นข้อ 7/2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2561  เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล ลงวันที่ 3 กรกฎาคม พ.ศ. 2561

“ข้อ 7/2  ให้ผู้ประกอบธุรกิจสินทรัพย์ดิจิทัลเปิดเผยข้อมูลตามข้อ 7/1 ต่อสํานักงาน ก.ล.ต. ตามกําหนดเวลาในตารางกําหนดเวลาการเปิดเผยข้อมูลสินทรัพย์ดิจิทัลที่แนบท้ายประกาศนี้”


ข้อ ๒ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2563 เป็นต้นไป


ผู้มีอํานาจลงนาม - ประกาศ  ณ  วันที่  23 มิถุนายน พ.ศ. 2563

 

 

 

                                                                 (นายพิชิต  อัคราทิตย์)

                                                                   ประธานกรรมการ

                                                คณะกรรมการกํากับหลักทรัพย์และตลาดหลักทรัพย์